צ'ארלס פולקס

צ'ארלס פולקס CC, CB, CBE, DSO, CD (באנגלית: Charles Foulkes; 3 בינואר 1903 – 12 בספטמבר 1969) היה חייל בריטי-קנדי, וקצין ברגימנט המלכותי הקנדי.

 ביוגרפיה 
פולקס נולד בסטוקטון-און-טיס, אנגליה והצטרף לצבא הקנדי בשנת 1926.Juno Beach Centre Biography בשנת 1937 למד במכללת סטאף בקמברלי שבאנגליה.

בשנת 1939 שירת פולקס כמג"ד בחטיבה ה-3 של הדיוויזיה הקנדית ה-1. לאחר מכן שירת כקצין מטה בדיוויזיה הקנדית ה-3. לאחר ששימש כמפקד חטיבה מאוגוסט 1942, מונה למפקד הדיוויזיה הקנדית ה-2 בינואר 1944 והוביל את הדיוויזיה במהלך המערכה בנורמנדי. בנובמבר 1944 מונה למפקד הקורפוס הקנדי ה-1 באיטליה.

ב-4 במאי 1945, דרומית להמבורג, קיבל פילדמרשל סר ברנרד לו מונטגומרי את כניעתם ללא תנאי של הכוחות הגרמנים בהולנד, בצפון מערב גרמניה כולל כל האיים, בדנמרק ובכל ספינות הקריגסמרינה באותם אזורים. הכניעה קדמה לסיום מלחמת העולם השנייה באירופה ונחתמה באוהל במטה מונטגומרי על גבעת טימבלברג בוונדיש אוורן.

ב-5 במאי 1945 זימן פולקס את הגנרל הגרמני יוהנס בלסקוביץ למלון דה וורלד בוואחנינכן כדי לדון בכניעת הכוחות הגרמניים בהולנד. הוד מעלתו המלכותית הנסיך ברנהרד, ששימש כמפקד בכוחות הפנים ההולנדיים, השתתף גם הוא בפגישה. בלסקוביץ הסכים עם כל ההצעות שהציע פולקס. עם זאת, בשום מקום בבניין - כמה מקורות טוענים: בשום מקום בכל העיר - לא ניתן היה למצוא מכונת כתיבה. כך שלא ניתן היה להקליד את מסמך הכניעה. למחרת, 6 במאי, חזרו שני הצדדים, ובנוכחותם של הגנרל פולקס והנסיך ברנהרד, חתם בלסקוביץ על מסמך הכניעה שבינתיים הוקלד.Monument Wageningen
ימין|ממוזער|200x200 פיקסלים| הגנרל פולקס, יושב שני מימין, עם גנרלים אחרים מהארמייה הקנדית הראשונה.
לאחר המלחמה מונה פולקס לראש המטה הכללי וב-1951 ליו"ר המטכ"ל. הוא פרש לגמלאות בשנת 1960.

בשנת 1968 הוא נבחר לחבר במסדר קנדה. הוא לימד באוניברסיטת קרלטון בשנים 1968 ו-1969. הוא מת באוטווה ב-12 בספטמבר 1969.

 קישורים חיצוניים 



 הערות שוליים 

קטגוריה:המערכה בנורמנדי: אישים
קטגוריה:אנשי צבא קנדים במלחמת העולם השנייה
קטגוריה:גנרלים קנדים
קטגוריה:מהגרים מבריטניה לקנדה
קטגוריה:בוגרי אוניברסיטת מערב אונטריו
קטגוריה:מפקדים בלגיון הכבוד
קטגוריה:מפקדים במסדר האימפריה הבריטית
קטגוריה:חברי מסדר קנדה
קטגוריה:מסדר האמבט: עמיתים
קטגוריה:מעוטרי אות השירות המצוין
קטגוריה:קנדים שנולדו ב-1903
קטגוריה:נפטרים ב-1969